Þórunn greinir frá fæðingu dótturinnar á Instagram . Mynd / Úr einkasafni Þórunn Erna Clausen , leik - og tónlistarkona , og Olgeir Sigurgeirsson knattspyrnuþjálfari eignuðust dóttur þann 11. janúar síðastliðinn . Þórunn greinir frá þessu á Instagram-reikningi sínum í kvöld og segir öllum heilsast vel – þó að fæðingin virðist ekki hafa gengið áfallalaust fyrir sig . „ Velkomin . Elsku litla stelpan okkar fæddist 11.01.2020 kl. 17.50 . Ferðalagið í heiminn var ekki auðvelt en öllum heilsast vel og við foreldrarnir erum að ná okkur niður eftir reynsluna , “ skrifar Þórunn við mynd af nýfæddri dótturinni . „ Hún er algjörlega fullkomin og við getum ekki hætt að horfa á hana . 50 cm og 3610 g. “ Litla stúlkan er fyrsta barn þeirra Þórunnar og Olgeirs saman en þau hafa verið par síðan árið 2018 . Þórunn hefur getið sér gott orð sem leikkona hér á landi en síðustu misseri hefur hún einbeitt sér að tónlist . Hún samdi til að mynda sigurlagið í Söngvakeppni sjónvarpsins árið 2018 og fór með lagið Our Choice í Eurovision sama ár . Árið 2011 fór Þórunn í Eurovision með lagið Aftur heim með Vinum Sjonna en eiginmaður hennar Sigurjón Brink lést skyndilega snemma árs 2011 . Saman áttu þau tvö börn og Sigurjón tvö börn úr fyrra sambandi . Olgeir var farsæll knattspyrnumaður með Breiðablik og starfar nú sem þjálfari 2. flokks hjá félaginu . Leikkonan , söngkonan og lagasmiðurinn Þórunn Erna Clausen og Olgeir Sigurgeirsson eiga von á sínu fyrsta barni saman .